Ladi Kwali (1925 - 12 Agosti 1984) alikuwa msanii wa sanaa ya ufinyanzi wa Nigeria. Ladi kwali alizaliwa kwenye kijiji cha Kwali iliyopo mkoa wa Gwari inayopatikana kaskazini mwa Nigeria, ambapo ufinyanzi ulikuwa utamaduni wa wanawake. Alijifunza ufinyanzi akiwa mdogo akifundishwa na shangazi yake kwa kutumia utamaduni wa ufinyanzi wa kuzungusha. Alitengeneza viungu vikubwa kwa ajili ya maji,kupikia,vibakuli na chupa . Aliremba kwa mitindo mbalimbali kama vile nge, mijusi,mamba,vinyonga,nyoka na samaki. Mitindo yake ya vyombo vya udongo zilianzia zama za kale. Kulingana na utamaduni wa kale, zilichomwa na kukaushwa. Vyungu vyake vilionekana kwa uzuri wake wa mitindo na urembo na alijulikana kimkoa kama mfinyanzi mahiri. Baadhi ya kazi zake zilihitajika na Emir wa Abuja, Alhaji Sulaimanu Barau ambapo zilionekana nyumbani kwake na Michael Cardew mwaka 1950. Alizaliwa katika kijiji kidogo cha kwali Halimashauri ya kwali mwaka 1925.( wanahistoria wengine walionyesha yakuwa, mwaka wa kuzakuliwa kwake ni 1920). ). Alikuwa katika familia yeneye mila na desturi ya wanawake kujihusisha na ufinyanzi. Mallam Mekaniki Kyebese, mdogo wake Ladi Kwali alisema yakuwa, alikuwa mahiri katika Sanaa ya ufinyanzi ambapo kazi zake ziliuzwa hata kabla ya kufika sokoni.